(Návrh)

VYHLÁŠKA
Ministerstva dopravy a výstavby Slovenskej republiky

z ...................... 2018,

ktorou sa ustanovujú podrobnosti o štátnom odbornom dozore a odbornom dozore technických služieb na úseku prevádzky vozidiel v cestnej premávke

Ministerstvo dopravy a výstavby Slovenskej republiky (ďalej len „ministerstvo“) podľa § 136 ods. 3 písm. k) zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon“) ustanovuje:

§ 1
Vydávanie preukazov kontrolóra
[k § 143 ods. 1 zákona]

(1)	Ministerstvo vydáva preukazy kontrolóra povereným zamestnancom
a)	ministerstva, okresného úradu v sídle kraja a okresného úradu, ktorým preukazujú oprávnenie na vykonávanie štátneho odborného dozoru (§ 142 ods. 3 až 6 zákona),
b)	technickej služby, ktorým preukazujú oprávnenie na vykonávanie odborného dozoru technickej služby (§ 145 ods. 3 až 6 zákona).

(2)	Vedúci organizačného útvaru osoby oprávnenej vykonávať štátny odborný dozor alebo odborný dozor technickej služby v žiadosti uvedie
a)	meno, priezvisko a titul osoby, pre ktorú žiada o vydanie preukazu kontrolóra,
b)	dátum narodenia osoby podľa písmena a),
c)	územie, na ktorom sa bude vykonávať štátny odborný dozor alebo odborný dozor technickej služby.

(3)	Prílohou žiadosti podľa odseku 2 sú
a)	dve aktuálne fotografie formátu 30 x 35 mm s aktuálnou reprezentatívnou podobou povereného zamestnanca,
b)	fotokópia 
1.	opisu činnosti štátnozamestnaneckého miesta v prípade štátneho odborného dozoru alebo
2.	pracovnej zmluvy v prípade odborného dozoru technickej služby,
c)	fotokópia potvrdenia o absolvovaní základného školenia alebo potvrdenia o absolvovaní doškoľovacieho kurzu povereného zamestnanca podľa § 144 ods. 5 a 6 zákona; technické služby predkladajú potvrdenie len za tú oblasť, v ktorej vykonávajú odborný dozor,
d)	fotokópia vodičského preukazu povereného zamestnanca.

(4)	Preukaz kontrolóra sa vydáva s platnosťou na päť rokov od ukončenia základného školenia podľa § 143 ods. 5 zákona alebo doškoľovacieho kurzu podľa § 143 ods. 6 zákona. Po skončení platnosti sa preukaz kontrolóra vracia ministerstvu.

(5)	Ministerstvo odoberie preukaz kontrolóra, ak
a)	došlo k zneužitiu preukazu kontrolóra,
b)	poverený zamestnanec skončí štátnozamestnanecký pomer v prípade štátneho odborného dozoru alebo dôjde k ukončeniu pracovného pomeru povereného zamestnanca v prípade odborného dozoru technickej služby,
c)	u povereného zamestnanca došlo k zmene štátnozamestnaneckého pomeru tak, že štátny odborný dozor nemožno vykonávať, alebo došlo k zmene pracovného pomeru u technickej služby tak, že odborný dozor technickej služby nemožno vykonávať,
d)	o to požiadal príslušný vedúci organizačného útvaru osoby oprávnenej vykonávať štátny odborný dozor alebo odborný dozor technickej služby.

(6)	Po úmrtí povereného zamestnanca vrátenie preukazu kontrolóra zabezpečí príslušný útvar, v ktorom zomrelý vykonával štátny odborný dozor alebo odborný dozor technickej služby.

(7)	Poverený zamestnanec bezodkladne oznámi ministerstvu odcudzenie alebo stratu preukazu kontrolóra.

(8)	Odcudzenie alebo strata preukazu kontrolóra sa vyhlasuje vo vestníku ministerstva oznámením o neplatnosti preukazu kontrola.

§ 2
Evidencia preukazov kontrolóra
[k § 143 ods. 1 zákona]

(1)	Ministerstvo vedie evidenciu preukazov kontrolóra o vydaných, odobratých, odovzdaných, odcudzených, poškodených a stratených preukazoch.

(2)	Evidencia preukazov kontrolóra obsahuje všetky údaje, ktoré sa vedú v preukaze kontrolóra, ako aj dátumy odobratia, odovzdania, odcudzenia či straty preukazov kontrolóra, ak sa tak stalo.

(3)	Evidencia preukazov kontrolóra sa vedie v evidenčnej knihe preukazov kontrolórov, ktorá obsahuje na
a)	titulnej strane
1.	názov knihy,
2.	dátum založenia, celkový počet strán a číslovanie každej strany,
3.	vzor odtlačku pečiatky,
4.	meno, priezvisko a vzor podpisu osoby zodpovednej za vedenie knihy,
b)	ďalších stranách
1.	číslo vydaného preukazu,
2.	priezvisko, meno, titul a dátum narodenia držiteľa preukazu,
3.	fotografia držiteľa preukazu,
4.	dátum vydania preukazu,
5.	názov príslušného orgánu štátneho odborného dozoru alebo technickej služby vykonávajúcej odborný dozor,
6.	dátum prevzatia preukazu, podpis držiteľa preukazu, resp. osoby, ktorá preukaz prevzala. V prípade doručenia poštou sa za dátum prevzatia považuje dátum uvedený na poštovej doručenke. V prípade osobného prevzatia držiteľom preukazu je potrebný podpis držiteľa preukazu; ak preukaz prevezme iná osoba, uvádza sa meno, priezvisko a podpis tejto osoby,
7.	dátum odobratia, vrátenia, poškodenia, odcudzenia alebo straty preukazu, označenie konkrétnej udalosti (odobratie, vrátenie poškodenie, odcudzenie alebo strata preukazu),
8.	dôvod odobratia alebo vrátenia preukazu podľa § 1 ods. 5,
9.	poznámky.

(4)	Vzor evidenčnej knihy preukazov kontrolórov je v prílohe č. 1.

§ 3
Preukaz kontrolóra
[k § 143 ods. 1 zákona]

(1)	Preukaz kontrolóra je doklad bledozelenej farby s rozmermi 101 mm x 70 mm vyhotovený z ofsetového papiera potlačeného jemným rastrom bledozelenej farby, zaliaty do plastovej fólie.

(2)	Na prednej strane preukazu kontrolóra v ľavom hornom rohu je vyznačený priestor na prilepenie fotografie s podobou držiteľa preukazu kontrolóra s rozmermi 30 mm x 35 mm, v pravej hornej časti obsahuje holografickú nálepku zasahujúcu aj na tlačivo preukazu. Holografická nálepka obsahuje zobrazenie štátneho znaku Slovenskej republiky.

(3)	Pod fotografiou je uvedený text "Preukaz č." a evidenčné číslo tvoriace štvorčíslie, ďalej je vyznačený kruh na umiestnenie odtlačku pečiatky vydávajúceho orgánu a vyznačené miesto na podpis oprávnenej osoby.

(4)	Vedľa fotografie je veľkými písmenami uvedený nadpis v čiernej farbe "SLOVENSKÁ REPUBLIKA, MINISTERSTVO DOPRAVY A VÝSTAVBY SR", štátny znak Slovenskej republiky, nadpis "PREUKAZ KONTROLÓRA", pod ktorým sú vyznačené riadky na uvedenie údajov o držiteľovi: priezvisko, titul, meno, orgán odborného dozoru, dátum vydania a platnosť preukazu kontrolóra.

(5)	Tmavozelený nadpis "PREUKAZ KONTROLÓRA" tvorí pozadie oboch strán preukazu kontrolóra.

(6)	V dolnej časti je uvedený čiernymi písmenami text "POVERENÉHO VYKONÁVAŤ" (pre štátnych zamestnancov ministerstva "hlavný štátny odborný dozor", pre štátnych zamestnancov okresných úradov v sídle kraja a okresných úradov "štátny odborný dozor" a pre poverených zamestnancov technickej služby "odborný dozor") "nad dodržiavaním zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov, vykonávacích predpisov, metodických pokynov a rozhodnutí vydaných na základe tohto zákona na území" (vyplní sa podľa správy územia, ktorá prislúcha príslušnému orgánu štátneho odborného dozoru, v ktorom štátny zamestnanec vykonáva štátnu službu; "Slovenskej republiky" pre poverených zamestnancov technickej služby vykonávajúcej odborný dozor).

(7)	Na zadnej strane preukazu kontrolóra je čiernymi písmenami uvedený text, ktorý vymedzuje oprávnenia povereného zamestnanca pri výkone štátneho odborného dozoru podľa § 143 ods. 4 zákona alebo technickej služby vykonávajúcej odborný dozor podľa § 145 ods. 10 zákona.

(8)	Vzor preukazu kontrolóra je v prílohe č. 2.

§ 4
Poverenie pre prizvanú osobu na vykonanie kontroly
[k § 143 ods. 2 zákona]

(1)	Poverenie pre prizvanú osobu na vykonanie kontroly obsahuje
a)	označenie kontrolovanej osoby,
b)	meno a priezvisko prizvanej osoby,
c)	predmet kontroly,
d)	termín kontroly,
e)	dátum a miesto vyhotovenia poverenia,
f)	odtlačok pečiatky orgánu štátneho odborného dozoru,
g)	meno a priezvisko, funkcia a podpis osoby oprávnenej na udelenie poverenia.

(2)	Vzor poverenia pre prizvanú osobu na vykonanie kontroly je v prílohe č. 3.

§ 5
Potvrdenie o prevzatí dokladov
[k § 143 ods. 9 písm. b) zákona]

(1)	Potvrdenie o prevzatí dokladov obsahuje
a)	označenie orgánu štátneho odborného dozoru alebo technickej služby vykonávajúcej odborný dozor,
b)	presné označenie, číslo, počet listov prebraných dokladov, písomností, informácií a údajov,
c)	miesto, dátum, podpis preberajúceho povereného zamestnanca alebo prizvanej osoby,
d)	podpis zamestnanca kontrolovanej osoby, ktorá doklady odovzdala,
e)	miesto, dátum, podpis zamestnanca kontrolovanej osoby, ktorej boli doklady vrátené.

(2)	Vzor potvrdenia o prevzatí dokladov je v prílohe č. 4.

§ 6
Protokol o kontrole
[k § 143 ods. 13 zákona]

(1)	Protokol o kontrole obsahuje
a)	označenie orgánu štátneho odborného dozoru alebo technickej služby vykonávajúcej odborný dozor, ktorá kontrolu vykonala, 
b)	označenie kontrolovanej osoby, 
c)	meno, priezvisko a titul poverených zamestnancov a prizvaných osôb, ktorí kontrolu vykonali, čísla preukazov kontrolórov poverených zamestnancov, 
d)	čas vykonania kontroly, 
e)	predmet kontroly, 
f)	kontrolované obdobie, 
g)	preukázané kontrolné zistenia, 
h)	zoznam príloh protokolu, 
i)	dátum vypracovania protokolu, 
j)	dátum a miesto oboznámenia štatutárneho zástupcu kontrolovanej osoby s protokolom, 
k)	vlastnoručné podpisy poverených zamestnancov a prizvaných osôb, 
l)	podpis štatutárneho zástupcu kontrolovanej osoby, ktorý bol s protokolom oboznámený, 
m)	prílohy k protokolu.

(2)	Každý zistený nedostatok uvedený v protokole o kontrole sa riadne popíše, v prílohe zdokumentuje, uvedie sa konkrétne ustanovenie predpisu, ktoré bolo porušené. Súčasťou protokolu o kontrole je vyjadrenie štatutárneho zástupcu kontrolovanej osoby ku kontrolným zisteniam, dodatok k protokolu o kontrole v prípade opodstatnených námietok, zdôvodnenie v prípade neopodstatnených námietok, zápisnica o prerokovaní protokolu o kontrole a ďalšie písomnosti a materiály potvrdzujúce kontrolné zistenia.

(3)	Protokol o kontrole sa vyhotovuje v nasledovnom počte výtlačkov:
a)		v prípadoch podľa § 143 ods. 17 zákona, ak vedúcim kontrolnej skupiny je poverený zamestnanec ministerstva alebo okresného úradu alebo v prípade, keď kontrolu vykonáva technická služba podľa § 145 ods. 11 zákona, protokol o kontrole sa vyhotoví v troch výtlačkoch; jeden výtlačok ostáva orgánu štátneho odborného dozoru alebo technickej službe, druhý výtlačok sa odovzdá štatutárnemu zástupcovi kontrolovanej osoby, tretí výtlačok sa zasiela miestne príslušnému okresnému úradu v sídle kraja za účelom uloženia sankcií,
b)	ak vedúcim kontrolnej skupiny je poverený zamestnanec okresného úradu v sídle kraja, protokol o kontrole sa vyhotoví v dvoch výtlačkoch; jeden výtlačok ostáva okresnému úradu v sídle kraja ako orgánu štátneho odborného dozoru za účelom uloženia sankcií a druhý výtlačok sa odovzdá štatutárnemu zástupcovi kontrolovanej osoby.

(4)	Vzor protokolu o kontrole je v prílohe č. 5.

§ 7
Dodatok k protokolu o kontrole
[k § 143 ods. 13 zákona]

(1)	Dodatok k protokolu o kontrole obsahuje
a)	označenie orgánu štátneho odborného dozoru alebo technickej služby vykonávajúcej odborný dozor, ktorá kontrolu vykonala, 
b)	označenie kontrolovanej osoby, 
c)	meno, priezvisko a titul poverených zamestnancov a prizvaných osôb, ktorí kontrolu vykonali, čísla preukazov kontrolórov poverených zamestnancov,
d)	čas vykonania kontroly, 
e)	predmet kontroly, 
f)	označenie konkrétnych častí textu protokolu o kontrole, ktoré sa vypúšťajú alebo nahrádzajú novým textom, uvedenie nového textu vykonanej zmeny,
g)	vlastnoručné podpisy poverených zamestnancov a prizvaných osôb,
h)	podpis štatutárneho zástupcu kontrolovanej osoby, ktorý bol s dodatkom oboznámený,
i)	dátum a miesto oboznámenia štatutárneho zástupcu kontrolovanej osoby s dodatkom.

(2)	Vzor dodatku k protokolu o kontrole je v prílohe č. 6.

§ 8
Zápisnica o prerokovaní protokolu o kontrole
[k § 143 ods. 14 zákona]

(1)	Zápisnica o prerokovaní protokolu o kontrole obsahuje
a)	označenie orgánu štátneho odborného dozoru alebo technickej služby vykonávajúcej odborný dozor, ktorá kontrolu vykonala, 
b)	označenie kontrolovanej osoby, 
c)	meno, priezvisko a titul poverených zamestnancov a prizvaných osôb, ktorí kontrolu vykonali, čísla preukazov kontrolórov poverených zamestnancov,
d)	čas vykonania kontroly, 
e)	predmet kontroly,
f)	dátum oboznámenia štatutárneho zástupcu kontrolovanej osoby s protokolom o kontrole, 
g)	dátum prerokovania protokolu o kontrole, 
h)	mená prítomných na prerokovaní a ich vlastnoručné podpisy. 

(2)	V záveroch zápisnice o prerokovaní protokolu o kontrole sa uloží štatutárnemu zástupcovi kontrolovanej osoby
a)	prijať konkrétne opatrenia na odstránenie zistených nedostatkov a ich príčin a v určenom termíne ich zaslať v písomnej forme na odsúhlasenie orgánu vykonávajúcemu štátny odborný dozor alebo technickej službe vykonávajúcej odborný dozor, 
b)	vypracovať správu o splnení prijatých opatrení a v určenom termíne ju predložiť orgánu vykonávajúcemu štátny odborný dozor alebo technickej službe vykonávajúcej odborný dozor.

(3)	Vzor zápisnice o prerokovaní protokolu o kontrole je v prílohe č. 7.

§ 9
Záznam o kontrole
[k § 143 ods. 15 zákona]

(1)	Záznam o kontrole obsahuje
a)	označenie orgánu štátneho odborného dozoru alebo technickej služby vykonávajúcej odborný dozor, ktorá kontrolu vykonala,
b)	označenie kontrolovanej osoby, 
c)	meno, priezvisko a titul poverených zamestnancov a prizvaných osôb, ktorí kontrolu vykonali, čísla preukazov kontrolórov poverených zamestnancov, 
d)	čas vykonania kontroly, 
e)	predmet kontroly, 
f)	kontrolované obdobie, 
g)	vyhodnotenie jednotlivých bodov kontroly, 
h)	zoznam príloh záznamu, 
i)	dátum a miesto vypracovania záznamu, 
j)	vlastnoručné podpisy poverených zamestnancov a prizvaných osôb, 
k)	podpis štatutárneho zástupcu kontrolovanej osoby, ktorému bol záznam odovzdaný, 
l)	prílohy k záznamu.

(2)	Vzor záznamu o kontrole je v prílohe č. 8.

§ 10
Prechodné ustanovenie

	Preukazy kontrolóra vydané podľa právnej úpravy účinnej do 20. mája 2018 sa považujú za preukazy kontrolóra podľa tejto vyhlášky a možno ich pri vykonávaní štátneho odborného dozoru používať do dátumu platnosti na nich vyznačenom, najneskôr však do 31. decembra 2018.

§ 11
Účinnosť

Tento vyhláška nadobúda účinnosť 20. mája 2018.

Príloha č. 1 
k vyhláške č. .../2018 Z. z.

Vzor evidenčnej knihy preukazov kontrolórov
(titulná strana)

Táto kniha bola založená dňa .................
a obsahuje .......... strán

EVIDENČNÁ KNIHA PREUKAZOV KONTROLÓROV 
zamestnancov poverených vykonávať štátny odborný dozor a odborný dozor technických služieb 
podľa zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov

odtlačok pečiatky príslušného orgánu				       meno a podpis osoby zodpovednej za vedenie knihy vydaných preukazov

(ďalšie strany)
- číslovanie každej strany -
Číslo vydaného
preukazu kontrolóra	Priezvisko, meno, titul
 a dátum narodenia držiteľa preukazu kontrolóra 	Fotografia držiteľa preukazu kontrolóra *)	Dátum vydania preukazu kontrolóra	Názov príslušného
orgánu štátneho odborného dozoru alebo technickej služby vykonávajúcej odborný dozor	Dátum prevzatia preukazu kontrolóra a podpis držiteľa preukazu kontrolóra resp. osoby, ktorá preukaz kontrolóra prevzala **)	Dátum odobratia, vrátenia,  poškodenia, odcudzenia alebo straty preukazu kontrolóra, označenie konkrétnej udalosti ***)	Dátum absolvovania základného školenia alebo doškoľovacieho kurzu	Dôvod odobratia či 
vrátenia preukazu kontrolóra ****)
	Poznámky	

										

Výsvetlivky:
*) 	rozmer 30 x 35 mm
**) 	ak preukaz prevezme iná osoba ako je držiteľ preukazu, je potrebné uviesť meno, priezvisko, podpis a funkciu tejto osoby; v prípade doručenia poštovou službou sa uvádza len dátum z poštovej doručenky, kedy bol preukaz prevzatý a poznámka „poštou“
***) 	odobratie, vrátenie, poškodenie, odcudzenie, alebo strata preukazu kontrolóra
****) 	§ 1 ods. 5 tejto vyhlášky

Príloha č. 2 
k vyhláške č. .../2018 Z. z.

Vzor preukazu kontrolóra

(predná strana)

                                                                

        Preukaz č. . . . .

     ……............................................................
odtlačok pečiatky 
          a podpis oprávnenej osoby

     …….............................................................
odtlačok pečiatky 
a podpis oprávnenej osoby

Fotografia 
      30 x 35 mm

                                                             SLOVENSKÁ REPUBLIKA
                                                           Ministerstvo dopravy A VÝSTAVBY SR

                                                       Preukaz kontrolóra
              Priezvisko, titul                                                
              ....................................................................................................................
               Meno                  
              ....................................................................................................................
               Orgán OD                                                  
              ....................................................................................................................
               Dátum vydania
                                                                    ....................................................................................................................
               Platnosť                           
               ...................................................................................................................
                                                                          POVERENÉHO VYKONÁVAŤ

                                                                 ..................................................................................................
               nad dodržiavaním zákona č. .../2018 Z. z. o  prevádzke
                vozidiel v cestnej premávke a o zmene a doplnení niektorých zákonov, vykonávacích        
               predpisov, metodických pokynov a rozhodnutí vydaných na základe tohto zákona

          na území .................................................................................	

(zadná strana)	

V súlade s § 143 ods. 8 a § 145 ods. 10 zákona č..../2018 Z. z.  o prevádzke vozidiel v cestnej premávke a o zmene a doplnení niektorých zákonov poverení zamestnanci sú pri výkone odborného dozoru oprávnení
a)	vstupovať na pozemky, do budov a do prevádzkových priestorov technickej základne kontrolovanej osoby a do kontrolovaných vozidiel,
b)	overovať totožnosť osôb vykonávajúcich činnosti v rozsahu kontrolovanej osoby oprávnenej vykonávať technickú kontrolu, emisnú kontrolu, kontrolu originality alebo montáž plynových zariadení s platnými osvedčeniami o odbornej spôsobilosti podľa tohto zákona,
c)	vyžadovať od kontrolovanej osoby a jej zamestnancov, aby im v určenej lehote bezodplatne poskytli
1.	doklady vrátane ich prvopisov a iné písomnosti a informácie vrátane informácií na technických nosičoch údajov, ako aj úradne osvedčené preklady preverovanej dokumentácie potrebné na účely kontroly, 
2.	vysvetlenia, vyjadrenia a iné ústne alebo písomné informácie a podklady k predmetu kontroly a k zisteným nedostatkom,
d)	nahliadať do dokladov a evidencií kontrolovanej osoby v jej prevádzkových priestoroch a vo vozidlách, prevziať a odniesť v odôvodnených prípadoch aj mimo priestorov kontrolovanej osoby prvopisy dokladov a iné písomnosti a veci,
e)	vyhotovovať fotokópie odobratých materiálov na účely dokumentácie k protokolu o kontrole,
f)	zisťovať označenie prevádzkových priestorov a kontrolovaných vozidiel,
g)	prepravovať sa v kontrolovanom vozidle, ak kontrolný úkon možno vykonať iba v pohybujúcom sa vozidle,
h)	vykonávať potrebné zistenia a úkony nevyhnutne súvisiace s výkonom kontroly aj pred preukázaním sa preukazom kontrolóra, napríklad zaznamenať kontrolované skutočnosti audiovizuálnou technikou,
i)	vyžadovať súčinnosť kontrolovanej osoby a jej zamestnancov a na požiadanie poverenej osoby zabezpečiť potrebné sprevádzanie.	

Príloha č. 3 
k vyhláške č. .../2018 Z. z.

Vzor poverenia PRE prizvanú osobu na vykonanie kontroly

……. (označenie a adresa orgánu vykonávajúceho štátny odborný dozor)……………
____________________________________________________________________________

P o v e r e n i e 
 číslo ................................................ 

Podľa § 143 ods. 2 zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. .../2018 Z. z.“) poverujem prizvanú osobu:

(meno a priezvisko)	- člen kontrolnej skupiny		

vykonaním (hlavného) štátneho odborného dozoru zameraného na dodržiavanie zákona č. .../2018 Z. z. so zameraním ... (vypíše sa konkrétne zameranie ŠOD) ... .

Kontrolovaná osoba:  (uvedie sa názov a adresa kontrolovanej osoby) 

Termín kontroly :           od  (uvedie sa dátum začatia výkonu ŠOD)

Poznámka:  	Prizvaná osoba vykonáva kontrolu len na základe písomného poverenia orgánu štátneho odborného dozoru, ktorý ju výkonom poveril, a iba spolu s povereným zamestnancom, ktorý má vydaný preukaz kontrolóra.

V ...................... dňa ......................... 	(podpis)
	...................................................................................................
	(meno a priezvisko osoby oprávnenej na udelenie poverenia)
	(funkcia)

(odtlačok pečiatky príslušného orgánu ŠOD)

Príloha č. 4 
k vyhláške č. .../2018 Z. z.

Vzor potvrdenia o prevzatí dokladov

(označenie a adresa orgánu vykonávajúceho štátny odborný dozor alebo technickej služby vykonávajúcej odborný dozor)
……………………..…….............................................................…….............................…..

P o t v r d e n i e
o prevzatí dokladov

	Orgán vykonávajúci štátny odborný dozor alebo technická služba vykonávajúca odborný dozor potvrdzuje odňatie týchto prvopisov dokladov, písomných dokumentov a iných materiálov na výkon odborného dozoru:

1. 	(vymenovať všetky materiály, ktoré boli poverenými zamestnancami a prizvanými osobami prevzaté od kontrolovanej osoby) ....................................................................................................................................
.............................................................................................................................................................................
2. 	.......................................................................................................................................................................................................................................................................................
3. 	.................................................................................................................................................................................................................................................................................................
4. 	..................................................................................................................................................................................................................................................................................................
.................... n.

	(podpis)
	…………………….........………………………...
	(meno a priezvisko vedúceho kontrolnej skupiny)
	vedúci kontrolnej skupiny 

V .......................... dňa ....................

	(podpis) 
	…………………………….......................................................................…………………...
	(meno a priezvisko štatutárneho zástupcu kontrolovanej osoby, resp. zamestnanca kontrolovanej osoby)

Potvrdzujem vrátenie odobratých prvopisov dokladov, písomných dokumentov a iných materiálov.

V .......................... dňa ....................

	(podpis) 
	…………………………….......................................................................…………………...
	(meno a priezvisko štatutárneho zástupcu kontrolovanej osoby, resp. zamestnanca kontrolovanej osoby)

Príloha č. 5 
k vyhláške č. .../2018 Z. z.

Vzor protokolu o Kontrole

(označenie a adresa orgánu vykonávajúceho štátny odborný dozor alebo technickej služby vykonávajúcej odborný dozor)
……………………..……...........................................................…….............................…..
Výtlačok č. ... 
P R O T O K O L
o kontrole

Zamestnanci ............(označí sa orgán vykonávajúci štátny odborný dozor alebo technická služba vykonávajúca odborný dozor) ..................

(meno a priezvisko vedúceho kontrolnej skupiny) - vedúci kontrolnej skupiny (preukaz kontrolóra č. .....)
(meno a priezvisko člena kontrolnej skupiny) - člen kontrolnej skupiny (preukaz kontrolóra č.  .....)
(meno a priezvisko prizvanej osoby ako člena kontrolnej skupiny v prípade ŠOD) - člen kontrolnej skupiny 

od dňa ............. do ................ vykonali (hlavný) štátny odborný dozor (ďalej len „ŠOD“) alebo odborný dozor technickej služby (ďalej len „OD TS“) nad ..........(uvedie sa názov a adresa kontrolovanej osoby) .......... .

Kontrolované bolo dodržiavanie vybraných podmienok zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. .../2018 Z. z.“) podľa zamerania ŠOD alebo OD TS. 
Kontrolované obdobie : .................................. .  

ŠOD alebo OD TS bol zameraný najmä na plnenie podmienok :

1. ...... (uvedú sa jednotlivé body kontroly podľa ustanovení všeobecne záväzných právnych predpisov, metodických pokynov, rozhodnutí a i.) ....
2. ......
3. .....
	    .....
	n ..... .

Výkonom ŠOD alebo OD TS bolo zistené :

K bodu 1.
Kontrolou plnenia tejto podmienky bolo zistené, že kontrolovaná osoba neplní. ....................... (uvedú a riadne sa popíšu a v prílohe zdokumentujú všetky zistené skutočnosti)............................ . 
Týmto bolo porušené ustanovenie § ... ods. .... zákona / vyhlášky / MP    č....../..... .

K bodu 2.
Kontrolou plnenia tohto bodu bolo zistené, že kontrolovaná osoba plní ......................... uvedú a riadne sa popíšu všetky zistené skutočnosti........................... . 
Nedostatky neboli zistené.

K bodu 3. .....
                 .....
K bodu     ..... n.

Zoznam príloh :
(uvedie sa zoznam príloh)

Protokol o kontrole bol vypracovaný v ............................ dňa .................. .

Mená, priezviská a podpisy poverených zamestnancov a prizvaných osôb:

(meno a priezvisko vedúceho kontrolnej skupiny)		(podpis) .................................................................................	....................................
                 vedúci kontrolnej skupiny

(meno a priezvisko člena kontrolnej skupiny)		(podpis) .................................................................................   	....................................
                  člen kontrolnej skupiny

(meno a priezvisko prizvanej osoby ako člena kontrolnej skupiny v prípade ŠOD)	(podpis)
.................................................................................   	....................................
                  člen kontrolnej skupiny

Podpis štatutárneho zástupcu kontrolovanej osoby, ktorý bol od dňa ....................... do dňa ....................... v potrebnom rozsahu oboznámený s obsahom Protokolu o kontrole:

(meno a priezvisko štatutárneho zástupcu kontrolovanej osoby)		(podpis)
....................................................................................................		...............................…
                    (uvedie sa funkcia)

V ....................................... dňa .........................

(Pripoja sa prílohy podľa zoznamu)

Príloha č. 6 
k vyhláške č. .../2018 Z. z.

Vzor dodatku k protokolu o kontrolE

(označenie a adresa orgánu vykonávajúceho odborný dozor alebo technickej služby vykonávajúcej odborný dozor)
……………………..……...........................................................…….............................…..

D o d a t o k
k  „P r o t o k o l u  o k o n t r o l e“ 

	Poverené osoby ..............................................................................................................
.............................................................................................................................................................(uviesť mená, priezviská a funkcie poverených zamestnancov a prizvaných osôb) vykonali v čase od  .......................................  do  ....................................(hlavný) štátny odborný dozor (ďalej len “ŠOD„) alebo odborný dozor technickej služby (ďalej len „OD TS“) ................................................................................................................................
(uviesť predmet ŠOD alebo OD TS) v ................(uviesť názov a sídlo kontrolovanej osoby).

Na základe vznesených a uznaných námietok uvedených v písomnom vyjadrení / vyjadreniach k jednotlivým zisteniam sa protokol o kontrole mení a dopĺňa takto :

.......................................................................................................................................................
(označenie konkrétnych častí textu protokolu o kontrole, ktoré sa vypúšťajú alebo nahrádzajú novým textom, uvedenie nového textu vykonanej zmeny)

Za orgán vykonávajúci ŠOD alebo za technickú službu vykonávajúcu OD TS:
               
                              (podpis)                                                       (podpis)
.........................................................................     .........................................................................
(meno a priezvisko vedúceho kontrolnej skupiny)        (meno a priezvisko člena kontrolnej skupiny)
                                                                  
.........................................................................     ....................................................
(meno a priezvisko prizvanej osoby ako člena kontrolnej skupiny v prípade ŠOD)
                                                                  (podpis)

Podpis štatutárneho zástupcu kontrolovanej osoby, ktorý bol oboznámený s Dodatkom k „Protokolu o kontrole“:

                                                                 (podpis)
.......................................................................................................................................................
                                                  (meno, priezvisko a funkcia)

V ..............................................................................  dňa ...........................................................

Príloha č. 7 
k vyhláške č. .../2018 Z. z.

Vzor zápisnice o prerokovaní 
protokolu o kontrolE

(označenie a adresa orgánu vykonávajúceho odborný dozor alebo technickej služby vykonávajúcej odborný dozor)
…………...........................................................…………..………….............................…..

Z Á P I S N I C A
o prerokovaní „Protokolu o kontrole“

Zamestnanci ............(označí sa orgán vykonávajúci štátny odborný dozor alebo technická služba vykonávajúca odborný dozor) a prizvané osoby................................ 

(meno a priezvisko vedúceho kontrolnej skupiny) - vedúci kontrolnej skupiny (preukaz kontrolóra č. .....)
(meno a priezvisko člena kontrolnej skupiny) - člen kontrolnej skupiny (preukaz kontrolóra č.  .....)
(meno a priezvisko prizvanej osoby ako člena kontrolnej skupiny v prípade ŠOD) - člen kontrolnej skupiny 

od ............. do ................ vykonali (hlavný) štátny odborný dozor (ďalej len „ŠOD“) alebo odborný dozor technickej služby (ďalej len „OD TS“) nad ..........(uvedie sa názov a adresa kontrolovanej osoby) .......... .

Kontrolované bolo dodržiavanie vybraných podmienok zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. .../2018 Z. z.“) podľa zamerania ŠOD alebo OD TS.

Na prerokovaní „Protokolu o kontrole“ sa zúčastnili :

Mená a priezviská poverených zamestnancov a prizvaných osôb:

(meno, priezvisko a funkcia vedúceho kontrolnej skupiny)
(meno a priezvisko a funkcia člena kontrolnej skupiny) 
(meno a priezvisko prizvanej osoby ako člena kontrolnej skupiny) 

Štatutárny zástupca kontrolovanej osoby :

(meno a priezvisko štatutárneho zástupcu kontrolovanej osoby) – (uvedie sa funkcia)

Štatutárny zástupca kontrolovanej osoby bol od ................ do .................. v potrebnom rozsahu oboznámený s „Protokolom o kontrole“.
     
Na základe vyjadrenia štatutárneho zástupcu kontrolovanej osoby, ako aj z dôvodu, že k obsahu „Protokolu o kontrole“ (ne)boli vznesené opodstatnené námietky, (ne)bol vypracovaný Dodatok k „Protokolu o kontrole“. 

Z á v e r y

Na základe výsledkov ŠOD alebo OD TS uvedených v „Protokole o kontrole“ sa ukladá štatutárnemu zástupcovi kontrolovanej osoby:

a)	prijať konkrétne opatrenia na odstránenie zistených nedostatkov a ich príčin a predložiť ich na odsúhlasenie orgánu vykonávajúcemu ŠOD alebo technickej službe vykonávajúcej OD TS 
	              Termín:  ........................

b)	vypracovať správu o splnení prijatých opatrení a predložiť ju orgánu vykonávajúcemu ŠOD alebo technickej službe vykonávajúcej OD TS
	               Termín: ........................

Prerokovanie „Protokolu o kontrole“ svojím podpisom potvrdzujú:

Za orgán vykonávajúci ŠOD alebo za technickú službu vykonávajúcu OD TS:

(meno a priezvisko vedúceho kontrolnej skupiny)                                                         (podpis) ..................................................................................                                      ...........................................…
vedúci kontrolnej skupiny

(meno a priezvisko člena kontrolnej skupiny)                                                                (podpis) ...................................................................................                                     ...........................................…
člen kontrolnej skupiny

.........................................................................     ....................................................
(meno a priezvisko prizvanej osoby ako člena kontrolnej skupiny v prípade ŠOD).......(podpis)
                                                                  
člen kontrolnej skupiny

Štatutárny zástupca kontrolovanej osoby :

(meno a priezvisko štatutárneho zástupcu kontrolovanej osoby)                                              (podpis) .............................................................................................                          ............................................…
(uvedie sa funkcia)

V ....................................... dňa ......................... .

Príloha č. 8 
k vyhláške č. .../2018 Z. z.

Vzor ZÁZNAMU o kontrole

(označenie a adresa orgánu vykonávajúceho odborný dozor alebo technickej služby vykonávajúcej odborný dozor)
……………………..……...........................................................…….............................…..

Z Á Z N A M
o výsledku kontroly

Zamestnanci ............(označí sa orgán vykonávajúci štátny odborný dozor alebo technická služba vykonávajúca odborný dozor) a prizvané osoby................................ 

(meno a priezvisko vedúceho kontrolnej skupiny) - vedúci kontrolnej skupiny (preukaz kontrolóra č. .....)
(meno a priezvisko člena kontrolnej skupiny) - člen kontrolnej skupiny (preukaz kontrolóra č.  .....)
(meno a priezvisko prizvanej osoby ako člena kontrolnej skupiny v prípade ŠOD) - člen kontrolnej skupiny 

od .............. do ................ vykonali (hlavný) štátny odborný dozor (ďalej len „ŠOD“) alebo odborný dozor technickej služby (ďalej len „OD TS“) nad ..........(uvedie sa názov a adresa kontrolovanej osoby) .......... .

Kontrolované bolo dodržiavanie vybraných podmienok zákona č. .../2018 Z. z. o prevádzke vozidiel v cestnej premávke a o zmene a doplnení niektorých zákonov (ďalej len „zákon č. .../2018 Z. z.“) podľa zamerania ŠOD alebo OD TS. 

Vykonaným ŠOD alebo OD TS nebolo u kontrolovanej osoby zistené porušenie všeobecne záväzných právnych predpisov, ani interných predpisov vydaných na ich základe. V dôsledku toho sa vypracoval záznam o kontrole.
Kontrolované obdobie : od ..................... do ........................... .

Kontrolované bolo : 
1. ...... (uvedú sa jednotlivé body kontroly podľa ustanovení všeobecne záväzných právnych predpisov, ako  aj interných predpisov) ....
2. ......
3. .....
	    .....
	n ..... .

Vyhodnotenie jednotlivých bodov ŠOD alebo OD TS:

K bodu 1.
Kontrolou plnenia tejto podmienky bolo zistené, že kontrolovaná osoba plní ......................... (uvedú a riadne sa popíšu a v prílohe zdokumentujú všetky zistené skutočnosti) ........................... . 
Nedostatky neboli zistené.

K bodu 2.
Kontrolou plnenia tejto podmienky bolo zistené, že kontrolovaná osoba plní ......................... (uvedú a riadne sa popíšu a v prílohe zdokumentujú všetky zistené skutočnosti) ........................... . 
Nedostatky neboli zistené.

K bodu 3. .....
....
....
.... K bodu n.
Nedostatky neboli zistené.

Zoznam príloh :
(uvedie sa zoznam príloh)

Záznam bol vypracovaný v ............................ dňa .................. .

Mená a priezviská poverených zamestnancov a prizvaných osôb:

(meno a priezvisko vedúceho kontrolnej skupiny)                                                            (podpis) ..................................................................................                                               ..................................…
vedúci kontrolnej skupiny

(meno a priezvisko člena kontrolnej skupiny)                                                                  (podpis) ............................................................................                                                     ..................................…
člen kontrolnej skupiny

.........................................................................     ....................................................
(meno a priezvisko prizvanej osoby ako člena kontrolnej skupiny v prípade ŠOD)
                                                                  (podpis)

Podpis štatutárneho zástupcu kontrolovanej osoby, ktorému bol záznam odovzdaný:

(meno a priezvisko štatutárneho zástupcu kontrolovanej osoby)                                                 (podpis) ...............................................................................................                                  ..................................…
(uvedie sa funkcia)

V ....................................... dňa ......................... .

(Pripoja sa prílohy podľa zoznamu)